ddrg/super_eurlex huggingface dataset:
Oficiālais Vēstnesis L 033 , 07/02/1994 Lpp. 0001 - 0002

Speciālizdevums somu valodā: Nodaļa 11 Sējums 29 Lpp. 0017

Speciālizdevums zviedru valodā: Nodaļa 11 Sējums 29 Lpp. 0017



Padomes Lēmums (1993. gada 2. decembris) par grozījumiem monreālas protokolā par vielām, kas noārda ozona slāni (94/68/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 130.s panta 1. punktu saistībā ar 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3] , tā kā Kopiena, ņemot vērā savus pienākumus attiecībā uz vidi, ar Lēmumu 88/540/EEK [4] ir kļuvusi par pusi Vīnes Konvencijā par ozona slāņa aizsardzību un Monreālas Protokolā par vielām, kas noārda ozona slāni, un ar Lēmumu 91/690/EEK [5] ir apstiprinājusi minētā protokola pirmo grozījumu; tā kā jaunākie zinātniskie dati liecina, ka pienācīgai ozona slāņa aizsardzībai ir vajadzīga stingrāka hlorfluorogļūdeņražu, halonu, tetrahloroglekļa un 1,1,1–trihloretāna kontrole, nekā noteikts Monreālas Protokolā, kas grozīts 1990. gadā; tā kā tie paši dati liecina, ka jāveic papildu kontrole attiecībā uz metilbromīdu, bromfluorogļūdeņražiem un hlorfluorogļūdeņražiem; tā kā 1992. gada novembrī Kopenhāgenā pieņēma Monreālas Protokola otro grozījumu un pielāgojumus, ar ko šo kontroli īsteno, un ir jāapstiprina ir tikai grozījums; tā kā tālab Kopienai minētais grozījums jāapstiprina; tā kā jo īpaši nepieciešams, lai Kopiena un visas dalībvalstis Monreālas Protokola otro grozījumu apstiprinātu, jo dažus no tā noteikumiem var izpildīt tikai tad, ja Kopiena un visas dalībvalstis to apstiprina; tā kā, lai varētu pienācīgi izpildīt visus pienākumus saskaņā ar otro grozījumu, visām dalībvalstīm tas jāapstiprina, IR PIEŅĒMUSI ŠO LĒMUMU. 1. pants Ar šo otrais grozījums Monreālas Protokolā par vielām, kas noārda ozona slāni, Kopienas vārdā ir apstiprināts. Šā grozījuma teksts ir pievienots šim lēmumam. 2. pants Padomes priekšsēdētājs Kopienas vārdā deponē šā otrā grozījuma apstiprināšanas dokumentu Apvienoto Nāciju ģenerālsekretāram saskaņā ar Vīnes Konvencijas 13. pantu, kas jāskata saistībā ar Monreālas Protokola otrā grozījuma 3. pantu. 3. pants Šis lēmums ir adresēts dalībvalstīm. Briselē, 1993. gada 2. decembrī Padomes vārdā — priekšsēdētājs M. De Gallan [1] OV Nr. C 103, 14.4.1993., 18. lpp. [2] OV Nr. C 268, 4.10.1993., 191. lpp. [3] OV Nr. C 201, 26.7.1993., 8. lpp. [4] OV Nr. L 297, 31.10.1988., 8. lpp. [5] OV Nr. L 377, 31.12.1991., 28. lpp. --------------------------------------------------
Oficiālais Vēstnesis L 025 , 29/01/1994 Lpp. 0026 - 0026

Speciālizdevums somu valodā: Nodaļa 11 Sējums 28 Lpp. 0037

Speciālizdevums zviedru valodā: Nodaļa 11 Sējums 28 Lpp. 0037



Padomes Lēmums (1993. gada 20. decembris) par Papildprotokola noslēgšanu Pagaidu nolīgumam par tirdzniecību un ar to saistītajiem jautājumiem starp Eiropas Ekonomikas kopienu un Eiropas Ogļu un tērauda kopienu, no vienas puses, un Bulgārijas Republiku, no otras puses, un Eiropas Nolīgumam starp Eiropas Kopienām un to dalībvalstīm, no vienas puses, un Bulgārijas Republiku, no otras puses (94/49/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punktu, ņemot vērā 1993. gada 21. un 22. jūnija Eiropadomes sanāksmes Kopenhāgenā secinājumus, ņemot vērā Komisijas priekšlikumu, tā kā Komisija Kopienu vārdā ir vienojusies ar Bulgārijas Republiku par Papildprotokolu Pagaidu nolīgumam par tirdzniecību un ar to saistītajiem jautājumiem un Eiropas Nolīgumam; tā kā šis Papildprotokols ir jāapstiprina, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā apstiprina Papildprotokolu Pagaidu nolīgumam par tirdzniecību un ar to saistītajiem jautājumiem starp Eiropas Ekonomikas kopienu un Eiropas Ogļu un tērauda kopienu, no vienas puses, un Bulgārijas Republiku, no otras puses, un Eiropas Nolīgumam starp Eiropas Kopienām un to dalībvalstīm, no vienas puses, un Bulgārijas Republiku, no otras puses. Papildprotokola teksts ir pievienots šim Lēmumam. 2. pants Ar šo Padomes priekšsēdētājam ir piešķirtas tiesības izraudzīties personu, kas ir pilnvarota parakstīt šo Papildprotokolu Eiropas Kopienas vārdā. Padomes priekšsēdētājs Eiropas Kopienas vārdā sniedz Papildprotokola 8. pantā paredzēto paziņojumu. Briselē, 1993. gada 20. decembrī Padomes vārdā — priekšsēdētājs W. Claes --------------------------------------------------
Oficiālais Vēstnesis L 246 , 02/10/1993 Lpp. 0031 - 0032

Speciālizdevums somu valodā: Nodaļa 17 Sējums 1 Lpp. 0119

Speciālizdevums zviedru valodā: Nodaļa 17 Sējums 1 Lpp. 0119



Padomes lēmums (1993. gada 27. septembris), ar ko groza Lēmumu 93/16/EEK par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no Amerikas Savienotajām Valstīm un dažām teritorijām (93/520/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 87/54/EEK (1986. gada 16. decembris) par pusvadītāju izstrādājumu topogrāfiju tiesisko aizsardzību [1], un jo īpaši tās 3. panta 7. punktu, ņemot vērā Komisijas priekšlikumu, tā kā tiesības uz pusvadītāju izstrādājumu topogrāfiju tiesisko aizsardzību Kopienā attiecas uz personām, kam ir tiesības uz aizsardzību saskaņā ar 3. panta 1. līdz 5. punktu Direktīvā 87/54/EEK; tā kā ar Padomes lēmumu šīs tiesības var paplašināt, attiecinot tās uz personām, kas nesaņem aizsardzību saskaņā ar minētajiem noteikumiem; tā kā par aizsardzības paplašināšanu, ciktāl iespējams, jālemj attiecībā uz visu Kopienu; tā kā šāda aizsardzība iepriekš ir paplašināta attiecībā uz Amerikas Savienotajām Valstīm un dažām teritorijām tikai pagaidām saskaņā ar Padomes Lēmumu 93/16/EEK (1992. gada 21. decembris) par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no Amerikas Savienotajām Valstīm un dažām teritorijām [2]; tā kā Arubā un Nīderlandes Antiļās pusvadītāju izstrādājumu topogrāfiju tiesisko aizsardzību inter alia paredz Nīderlandes Antiļu 1912. gada 17. decembra Autortiesību akts (ar grozījumiem); tā kā ir sagaidāms, ka šīs teritorijas, kam vēl nav konkrētu tiesību aktu, pieņems tos un iespējami drīz paplašinās pusvadītāju izstrādājumu topogrāfiju tiesisko aizsardzību uz personām no Kopienas dalībvalstīm, kurām ir tiesības uz aizsardzību saskaņā ar Direktīvu 87/54/EEK; tā kā ir lietderīgi pagaidām paplašināt šādu aizsardzību uz iepriekšminētajām teritorijām, lai iegūtu papildu laiku radīt nosacījumus savstarpējas neierobežotas aizsardzības izveidei, IR PIEŅĒMUSI ŠO LĒMUMU. 1. pants Lēmuma 93/16/EEK pielikumu aizstāj ar šā lēmuma pielikumu. 2. pants Šo lēmumu piemēro no 1993. gada 1. novembra. 3. pants Šis lēmums ir adresēts dalībvalstīm. Briselē, 1993. gada 27. septembrī Padomes vārdā — priekšsēdētājs R. Urbain [1] OV L 24, 27.1.1987., 36. lpp. [2] OV L 11, 19.1.1993., 20. lpp. -------------------------------------------------- PIELIKUMS Angilja Aruba Bermudu salas. Britu Indijas okeāna teritorija Britu Virdžīnu salas Kaimanu salas Normandijas salas Folklendu salas Honkonga Menas sala Montserrata Nīderlandes Antiļas Pitkērna Sv. Helēnas sala Svētās Helēnas salas piederīgās teritorijas (Debesbraukšanas sala, Tristana da Kuņjas sala) Dienviddžordžija un Dienvidsendviču salas Tērksas un Kaikosas salu grupa --------------------------------------------------
Oficiālais Vēstnesis L 205 , 27/07/1991 Lpp. 0002 - 0002



Padomes lēmums (1991. gada 20. jūnijs) par nolīguma noslēgšanu starp Eiropas Ekonomikas kopienu un Šveices Konfederāciju par tiešo apdrošināšanu, izņemot dzīvības apdrošināšanu (91/370/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 57. panta 2. punkta pēdējo teikumu un 235. pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā ir vēlams apstiprināt Nolīgumu ar Šveici par tiešo apdrošināšanu, izņemot dzīvības apdrošināšanu, kurš noslēgts 1989. gada 10. oktobrī Luksemburgā, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina Nolīgumu starp Eiropas Ekonomikas kopienu un Šveices Konfederāciju par tiešo apdrošināšanu, izņemot dzīvības apdrošināšanu. Nolīguma teksts ir pievienots šim lēmumam. 2. pants Padomes priekšsēdētājs veic pasākumus, kas vajadzīgi Nolīguma 44. pantā paredzētajai dokumentu apmaiņai [4]. Luksemburgā, 1991. gada 20. jūnijā Padomes vārdā — priekšsēdētājs R. Goebbels [1] OV C 53, 5.3.1990., 1. lpp. [2] OV C 72, 18.3.1991., 175. lpp. un 1991. gada 12. jūnija lēmums (Oficiālajā Vēstnesī vēl nav publicēts). [3] OV C 56, 7.3.1990., 27. lpp. [4] Nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 053 , 27/02/1991 Lpp. 0018 - 0018



Padomes Lēmums (1990. gada 21. decembris) par Saskaņotā protokola par grozījumiem Eiropas Ekonomikas kopienas un Bulgārijas Republikas Nolīgumā par tekstilizstrādājumu tirdzniecību pagaidu piemērošanu (91/95/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ņemot vērā Komisijas priekšlikumu, tā kā saskaņā ar Lēmumu 87/496/EEK [1] no 1987. gada 1. janvāra pagaidu kārtā, kamēr nav pabeigtas tā noslēgšanai vajadzīgās procedūras, piemēro 1986. gadā parafēto Eiropas Ekonomikas kopienas un Bulgārijas Republikas Nolīgumu par tekstilizstrādājumu tirdzniecību, ciktāl tas ietekmē Kopienu; tā kā minētajā Nolīgumā ir paredzēta apspriešanās; tā kā Bulgārija ir pieņēmusi Kopienas piedāvājumu iekļaut 1991. gada Nolīgumā noteikumus par tekstilizstrādājumu ievešanu atpakaļ pēc pārstrādes vai apstrādes minētajā valstī saskaņā ar attiecīgiem Kopienas tiesību aktiem; tā kā ir panākta vienošanās, ka to apspriežu Saskaņoto protokolu, kas notikušas šajā jautājumā, piemēros pagaidu kārtā no 1991. gada 1. janvāra līdz brīdim, kad būs pabeigtas tā noslēgšanai vajadzīgās procedūras, ar nosacījumu, ka arī otra Līgumslēdzēja puse īsteno pagaidu piemērošanu, IR PIEŅĒMUSI ŠĀDU LĒMUMU. Vienīgais pants Saskaņoto protokolu par grozījumiem Eiropas Ekonomikas kopienas un Bulgārijas Republikas Nolīgumā par tekstilizstrādājumu tirdzniecību piemēro pagaidu kārtā no 1991. gada 1. janvāra līdz tā formālai noslēgšanai ar nosacījumu, ka to piemēro arī otra Puse. Saskaņotā protokola teksts ir pievienots šim lēmumam. Briselē, 1990. gada 21. decembrī Padomes vārdā — priekšsēdētājs A. Ruberti [1] OV L 287, 9.10.1987., 1. lpp. --------------------------------------------------
Oficiālais Vēstnesis L 223 , 18/08/1990 Lpp. 0019 - 0020

Speciālizdevums somu valodā: Nodaļa 3 Sējums 33 Lpp. 0113

Speciālizdevums zviedru valodā: Nodaļa 3 Sējums 33 Lpp. 0113



Komisijas lēmums (1990. gada 30. jūlijs) par sarakstu, kur uzskaitīti Namībijas uzņēmumi, kas apstiprināti svaigas gaļas ievešanai Kopienā (90/432/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus un cūkas, kā arī svaigu gaļu vai gaļas produktus no trešām valstīm [1], kurā jaunākie grozījumi izdarīti ar Direktīvu 89/662/EEK [2], un jo īpaši tās 4. panta 1. punktu un 18. panta 1. punktu, tā kā trešo valstu uzņēmumus nevar apstiprināt svaigas gaļas izvešanai uz Kopienu, ja nav izpildīti Direktīvā 72/462/EEK noteiktie vispārīgie un īpašie nosacījumi; tā kā Namībija ir kļuvusi neatkarīga, ir jāizveido šajā valstī apstiprināto uzņēmumu saraksts sakarā ar svaigas gaļas ievedumiem Kopienā; tā kā atbilstīgi Kopienas darbībām Dienvidāfrikā notiek regulāras šo uzņēmumu pārbaudes saskaņā ar Direktīvas 72/462/EEK 5. pantu un Komisijas Lēmuma 86/474/EEK 2. panta 1. punktu par to, kā īstenojamas pārbaudes uz vietas, kas veicamas attiecībā uz liellopu, cūku un svaigas gaļas ievedumiem no ārpus Kopienas valstīm [3]; tā kā higiēnas standartus Namībijas uzņēmumos var uzskatīt par apmierinošiem, un šajos apstākļos tos var iekļaut to uzņēmumu sarakstā, kuriem ir atļauts eksportēt uz Kopienu; tā kā uz pielikumā minēto uzņēmumu svaigas gaļas ievedumiem arī turpmāk attiecas citur noteikti Kopienas noteikumi, jo īpaši noteikumi par dzīvnieku veselību, pārbaudēm attiecībā uz dažu veidu atlieku esamību svaigā gaļā, aizliegumu lopkopībā lietot dažas veidu hormonālas iedarbības vielas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Pielikumā minētie Namībijas uzņēmumi ar šo tiek apstiprināti svaigas gaļas ievešanai Kopienā saskaņā ar minēto pielikumu. 2. Uz pielikumā uzskaitīto uzņēmumu ievedumiem arī turpmāk attiecas citur noteikti Kopienas veterinārie noteikumi. 2. pants Dalībvalstis aizliedz pielikumā neminētu uzņēmumu svaigas gaļas ievedumus. 3. pants Šis lēmums ir adresēts dalībvalstīm. Briselē, 1990. gada 30. jūlijā Komisijas vārdā — Komisijas loceklis Ray Mac Sharry [1] OV L 302, 31.12.1972., 28. lpp. [2] OV L 395, 30.12.1989., 13. lpp. [3] OV L 279, 30.9.1986., 55. lpp. -------------------------------------------------- PIELIKUMS Uzņēmumu saraksts Apstiprinājuma Nr. | Uzņēumums/adrese | Kategorija | SL | CP | CS | B | S/G | P | SP | SR | 22 | Swavleis, Windhoek | × | × | | × | | | × | | 23 | Swavleis, Okahandja | × | × | | × | | | | | 27 | Windhoek Wild, Windhoek | | × | | × | | | | | --------------------------------------------------
Oficiālais Vēstnesis L 014 , 18/01/1990 Lpp. 0018 - 0018



Padomes Lēmums (1989. gada 29. septembris), kas attiecas uz Eiropas Ekonomikas kopienas vārdā noslēgto Pamatnolīgumu par Eiropas Kopienu un Islandes Republikas zinātnisko un tehnisko sadarbību (90/23/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 130.q panta 2. punktu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā ar tās Lēmumu 87/516/Euratom, EEK [4], kas grozīta ar Lēmumu 88/193/Euratom, EEK [5], Padome pieņēma Kopienas rīcības pamatprogrammu pētniecības un tehnoloģiju attīstības jomā, kā paredzēts Līguma 103.i pantā; tā kā pamatprogramma aptver jebkuru Kopienas rīcību pētniecības un tehnoloģiju attīstības jomā; tā kā, lai īstenotu Kopienas rīcības pamatprogrammu pētniecības un tehnoloģiju attīstības jomā, saskaņā ar Līguma 103.n pantu var ieviest nosacījumus par sadarbību ar trešām valstīm; tā kā nepieciešams nodrošināt, lai iespējamie turpmākie nolīgumi, kas jāslēdz ar Islandes Republiku saskaņā ar Līguma 130.n pantu, tiktu iekļauti vispārējā kontekstā, kā arī, lai tādēļ tiktu apstiprināts Eiropas Kopienu un Islandes Republikas Pamatnolīgums par zinātnisko un tehnisko sadarbību, IR PIEŅĒMUSI ŠĀDU LĒMUMU. 1. pants Ar šo Eiropas Ekonomikas kopienas vārdā apstiprina Eiropas Kopienu un Islandes Republikas Pamatnolīgumu par zinātnisko un tehnisko sadarbību. Pamatnolīguma teksts ir pievienots šim lēmumam. 2. pants Padomes priekšsēdētājs Eiropas Ekonomikas kopienas vārdā sniedz nolīguma 12. pantā paredzēto paziņojumu. Briselē, 1989. gada 29. septembrī Padomes vārdā — priekšsēdētājs C. Évin [1] OV C 273, 22.10.1988., 4. lpp. [2] OV C 120, 16.5.1989., 72. lpp. unOV C 256, 9.10.1989., 51. lpp. [3] OV C 102, 24.4.1989., 15. lpp. [4] OV L 302, 24.10.1987., 1. lpp. [5] OV L 89, 6.4.1988., 35. lpp. --------------------------------------------------
31989D0691
30.12.1989. EIROPAS KOPIENU OFICIĀLAIS VĒSTNESIS L 400/11
PADOMES LĒMUMS
(1989. gada 21. decembris)
par Nolīguma slēgšanu starp Eiropas Ekonomikas kopienu un Islandes Repub liku par tirdzniecības
elektronisko datu apmaiņas sistēmu
(89/691/EEK)
EIROPAS KOPIENU PADOME,
ņemotvērāEiropasEkonomikaskopienasdibināšanaslīgumu,un
jo īpaši tā 235. pantu,
ņemot vērā Komisijas priekšlikumu (1),
ņemot vērā Eiropas Parlamenta atzinumu (2),
ņemot vērā Ekonomikas un sociālo lietu komitejas atzinumu (3),
tā kā Padome ar Lēmumu 87/499/EEK (4) pieņēma sakaru tīkla
Kopienas programmu par tirdzniecības elektronisko datu apmai-
ņas sistēmu ( Tedis);
tā kā Padome ar Lēmumu 89/241/EEK (5) grozīja minēto
Lēmumu, lai minētajā programmā varētu piedalīties to trešovalstuuzņēmumi,arkuriemKopienairnoslēgusinolīgumus,pie-vienojot minētās valstis Tedisprogrammai;
tā kā Padome ar minēto Lēmumu 89/241/EEK arī pilnvarojaKomisiju apspriest šādus nolīgumus ar Eiropas Brīvās tirdzniecī-bas asociācijas locekļiem;
tākātādēļjāapstiprinaEiropasEkonomikaskopienasunIslandes
Republikas Nolīgums par tirdzniecības elektronisko datu apmai-ņas sistēmu;IR PIEŅĒMUSI ŠO LĒMUMU.
1. pants
Ar šo Kopienas vārdā tiek apstiprināts Eiropas Ekonomikaskopienas un Islandes Republikas Nolīgums par tirdzniecībaselektronisko datu apmaiņas sistēmu.
Nolīguma teksts ir pievienots šim lēmumam.
2. pants
PadomespriekšsēdētājsKopienasvārdāsniedzNolīguma8.pantā
paredzēto paziņojumu.
Briselē, 1989. gada 21. decembrī.
Padomes vārdā —
priekšsēdētājs
E. CRESSON
(1) OV Nr. C 285, 11.11.1989., 6. lpp.
(2) Atzinumssniegts1989.gada15.decembrī( OficiālajāVēstnesī vēlnav
publicēts).
(3) Atzinumssniegts1989.gada19.decembrī( OficiālajāVēstnesī vēlnav
publicēts).
(4) OV Nr. L 285, 8.10.1987., 35. lpp.
(5) OV Nr. L 97, 11.4.1989., 46. lpp.42 LV Eiropas Savienības Oficiālais Vēstnesis 11/17. sēj.
Official Journal L 136 , 19/05/1989 P. 0009 - 0009

Finnish special edition: Chapter 2 Volume 7 P. 0037

Swedish special edition: Chapter 2 Volume 7 P. 0037



PADOMES LĒMUMS (1989. gada 13. marts) par Eiropas Ekonomikas kopienas un Islandes Republikas Nolīguma Otrā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai (89/330/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ņemot vērā Komisijas ieteikumu, tā kā saskaņā ar Regulu (EEK) Nr. 839/88 [1]muitas nodokļu iekasēšana, ko desmit valstu Kopienā piemēro atsevišķiem no Spānijas un Portugāles ievedamiem produktiem, tika pilnībā atlikta, kad šie nodokļi samazinājās līdz 2 % vai zemākam līmenim; tā kā jānoslēdz Otrais papildu protokols 1972. gada 22. jūlijā Briselē parakstītajam Eiropas Ekonomikas kopienas un Islandes Republikas Nolīgumam[2], lai noteiktu pilnīgu nodokļu iekasēšanas atlikšanu par nolīguma darbības jomā iekļautajiem produktiem, ko Islandē ieved no Spānijas, kad šādi nodokļi samazinās līdz diviem vai mazāk procentiem, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Eiropas Ekonomikas kopienas un Islandes Republikas Nolīguma Otro papildu protokolu sakarā ar Spānijas Karalistes un Portugāles Republikas pievienošanos Kopienai. Protokola teksts ir pievienots šim lēmumam. 2. pants Padomes priekšsēdētājs sniedz nolīguma 3. pantā paredzēto ziņojumu[3]. 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. Briselē, 1989. gada 13. martā Padomes vārdā priekšsēdētājs C. SOLCHAGA CATALAN [1] OV L 87, 31.3.1988., 1. lpp. [2] OV L 301, 31.12.1972., 2. lpp. [3] Protokola spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.
Oficiālais Vēstnesis L 184 , 15/07/1988 Lpp. 0067 - 0067

Speciālizdevums somu valodā: Nodaļa 13 Sējums 17 Lpp. 0083

Speciālizdevums zviedru valodā: Nodaļa 13 Sējums 17 Lpp. 0083



Padomes Lēmums (1988. gada 22. jūnijs) par izejmateriālu un vielu, ko izmanto aromatizētāju gatavošanā, inventāru, kuru ievieš Komisija (88/389/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 213. pantu, tā kā Padome 1988. gada 22. jūnijā ir pieņēmusi Direktīvu 87/388/EEK par dalībvalstu tiesību aktu tuvināšanu attiecībā uz aromatizētājiem, ko izmanto pārtikas produktos, un izejvielām to ražošanai [1]; tā kā ir kļuvis zināms, ka ir vēlams iegūt datus par izejmateriāliem un vielām, ko izmanto aromatizētāju gatavošanā, lai novērtētu, no vienas puses, visus jautājumus attiecībā uz aromatizētājiem un izejvielām to ražošanai un, no otras puses, no tiem izrietošo rīcību, kas jāpieņem Kopienas līmenī; tā kā attiecīgo datu iegūšanu var atvieglot, Komisijai sagatavojot attiecīgo izejmateriālu un vielu inventāru, IR PIEŅĒMUSI ŠO LĒMUMU. 1. pants 1. Komisija 24 mēnešos pēc šā lēmuma pieņemšanas, apspriedusies ar dalībvalstīm, ievieš šādu inventāru: - aromatizētāju avoti, kuru sastāvā ir pārtikas produkti, kā arī garšaugi un garšvielas, kuras parasti uzskata par pārtikas produktiem, - aromatizētāju avoti, kuru sastāvā ir augu vai dzīvnieku valsts izejvielas, kuras parasti neuzskata par pārtikas produktiem, - aromatizējošas vielas, ko iegūst atbilstīgos fizikālos procesos vai fermentatīvos vai mikrobioloģiskos procesos no augu vai dzīvnieku valsts izejvielām, - ķīmiski sintezētas vai ķīmiski izolētas aromatizējošas vielas, kas pēc to ķīmiskā sastāva ir identiskas aromatizējošām vielām, kas dabiski atrodas pārtikas produktos vai garšaugos un garšvielās, kuras parasti uzskata par pārtikas produktiem, - ķīmiski sintezētas vai ķīmiski izolētas aromatizējošas vielas, kuru ķīmiskais sastāvs ir identisks tām aromatizējošām vielām, kas dabiski atrodas augu vai dzīvnieku izcelsmes izejvielās, kuras parasti neuzskata par pārtikas produktiem, - ķīmiski sintezētas vai ķīmiski izolētas aromatizējošas vielas, kas nav minētas ceturtajā un piektajā ievilkumā, - izejvielas, ko izmanto kūpināšanas aromatizētāju un apstrādes aromatizētāju ražošanai, un reakcijas apstākļi, kādos tie tiek gatavoti. 2. Komisija regulāri atjaunina 1. punktā minēto inventāru. Luksemburgā, 1988. gada 22. jūnijā Padomes vārdā — priekšsēdētājs M. Bangemann [1] OV L 184, 15.7.1988., 61. lappusi. --------------------------------------------------
Oficiālais Vēstnesis L 057 , 27/02/1987 Lpp. 0057 - 0057

Speciālizdevums somu valodā: Nodaļa 15 Sējums 7 Lpp. 0210

Speciālizdevums zviedru valodā: Nodaļa 15 Sējums 7 Lpp. 0210



Komisijas Lēmums (1987. gada 13. februāris), ar ko groza Lēmumu 80/686/EEK, ar kuru izveido Padomdevēju komiteju, lai kontrolētu un samazinātu piesārņojumu, ko rada ogļūdeņražu emisija jūrā (87/144/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, tā kā ar Lēmumu 80/686/EEK [1] Komisija izveidoja Padomdevēju komiteju, lai kontrolētu un samazinātu piesārņojumu, ko rada ogļūdeņražu emisija jūrā; tā kā ar Lēmumu 85/208/EEK [2] Komisija paplašināja minētās komitejas kompetenci, lai iekļautu tās pārraudzībā arī citas kaitīgas vielas; tā kā gūti būtiski panākumi, Kopienai iesaistoties jūras piesārņojuma ar naftu kontrolē un samazināšanā; tā kā Eiropas Parlaments 1983. gada 16. septembra rezolūcijā [3] uzskatīja, ka jādarbojas stingriem nosacījumiem, cita starpā — attiecībā uz komiteju locekļiem un ekspertu grupām; tā kā iepriekš minēto iemeslu dēļ Lēmums 80/686/EEK ir jāgroza, IR PIEŅĒMUSI ŠO LĒMUMU. 1. pants Lēmumu 80/686/EEK groza šādi. 1. Lēmuma 3. panta 1. punktā vārdus "trīs pārstāvji no katras dalībvalsts" aizstāj ar vārdiem "divi pārstāvji no katras dalībvalsts". 2. Lēmuma 7. pantu aizstāj ar šādu pantu: "7. pants Vajadzības gadījumā Komisija var individuāli uzaicināt vienu vai vairākus locekļus, kas attiecīgajā jomā ir īpaši kvalificēti, ierasties uz sanāksmi." 3. Lēmuma 10. pantu svītro. Briselē, 1987. gada 13. februārī Komisijas vārdā — Komisijas loceklis Stanley Clinton Davis [1] OV L 188, 22.7.1980., 11. lpp. [2] OV L 89, 29.3.1985., 64. lpp. [3] OV C 277, 17.10.1983., 195. lpp. --------------------------------------------------